Video: Bobbejane baljaar in die swembad | Maroela Media
'n Video van twee bobbejane wat in 'n swembad in Bettysbaai in die Wes-Kaap baljaar, word wyd op sosiale media gedeel.
Garth Bradley, eienaar van Kalliste, 'n gastehuis wat as 'n "eksklusiewe toevlug" beskryf word, het die video op Kalliste se Facebook-blad gedeel en dit is reeds deur meer as 350 000 persone gekyk.
Garth het aan Maroela Media gesê hy het Dinsdag gesit en werk toe hy die alfa-mannetjie buite die venster gesien het. "Ek het opgestaan om seker te maak die deure is gesluit, om seker te maak dat hulle nie kos kom soek in die kombuis nie." Hy het daarna twee mannetjies in die swembad sien baljaar en die prettigheid verfilm.
"Dit was nie 'n baie warm dag nie, so ek dink hulle was net in 'n spelerige luim," het Garth bygevoeg. Toe hy later uit gaan, het die twee by die res van die trop in die tuin aangesluit.
Sedert die verwoestende brande in die omgewing, kom die bobbejane glo ongeveer elke twee weke om kos te soek. "Ons het 'n natuurlike fynbostuin met talle poele, en hulle kom drink graag water, maar dit is die eerste keer wat hulle in die swembad kom baljaar het."
Posted by Kalliste an exclusive retreat on Tuesday, 14 May 2019
Lyk my hulle vat ook die grondhervorming ernstig op……
Ag jinne, dis te blêrrie oulik!
Ag my moeder se liefde...
Ag my moeder se liefde… julle is lewenslustige en energieke karnallies.
Dit sal darem wonderlik wees as sommige mense hulle pantaloons kan losmaak en die spinnerakke afstof en ook partymaal hulle so lekker geniet en die lewe vier.